Kampung Pakri

Kampung Pakri merupakan sebuah kampung Melayu yang berada dalam kawasan pentadbiran Majlis Perbandaran Kuala Kangsar sementara dari segi pentadbiran kecilnya ia diletakkan dibawah Jawatankuasa Pembangunan dan Keselamatan Kampung (JPKK) Kampung Sungai Siput.

Keluasannya dianggarkan sekitar 0.1 kilometer persegi, berjiran dengan Kampung Sungai Siput serta dikelilingi oleh taman-taman perumahan dan komersil iaitu Taman Jati, Taman Chandan Puteri, Taman Bukit Kerajaan, Taman Chempaka Sari, Taman Uda Sofeah serta beberapa taman perumahan lain di kawasan Highland Park. 

Kampung Pakri telah mula diteroka sekitar tahun 1930an oleh allahyarham Pakri bin Sulaiman. Terdapat sebuah surau didalamnya iaitu Surau Al-Aziziah dan sebuah dewan kecil kegunaan aktiviti kampung di Laman Pakri.  Ketika ini Kampung Pakri mempunyai kira-kira 55 buah rumah kediaman orang Melayu dan 2 buah rumah yang dihuni kaum India bersebelahan tanah perkuburan Kristian yang berada di pinggir kampung ini.

Berhampiran dengannya juga iaitu dalam radius 2 kilometer terletaknya mercu tanda kebanggaan Bandar Diraja Kuala Kangsar:

i.            Istana Iskandariah

ii.           Masjid Ubudiah

iii.          Universiti Sultan Azlan Shah

iv.          Hotel Casuarina

v.           Pokok getah bersejarah yang tertua di Malaysia

vi.          Bangunan bersejarah bekas rumah dan juga pejabat pentadbiran Residen British yang sekarang ini dijadikan sebagai Sekolah Menengah Raja Perempuan Kelsom

vii.        Kolej Melayu Kuala Kangsar

Kemudahan asas 
Tempat beribadat 
Surau Al Aziziyyah terletak di tepi jalan utama dalam kampung.
Boleh memuatkan kira kira 30 orang jemaah di ruang utama. Musafir boleh singgah diluar waktu solat fardhu pada bila bila masa di ruang varendah.

Poskod
Poskod yang digunakan di Kampung Pakri, Kuala Kangsar, Perak ialah 33000.Carian Poskod

Rujukan


Pautan luar 
 Lokasi Kampung Pakri di Peta Google

Pakri